Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 565

2. Národopisné vedomosti alebo vedomosti o jazyku slovenskej menšiny Voliteľné vedomosti: Spracovanie jednej oblasti z posledného roku prípravy na skúšku – Historické vedomosti, Vedomosti o národnostnej politike, Vedomosti z národopisu, Vedomosti o jazyku slovenskej menšiny, Zemepisné vedomosti, Vedomosti o spoločnosti, Vedomosti o architektúre slovenskej menšiny, Vedomosti o hudbe, tanci a speve v kultúre Slovákov v Maďarsku – jej hlbšie spoznanie, vypracovanie projektu a jeho prezentácia na ústnej skúške. Čas na prípravu k ústnej skúške: 30 minút Dĺžka skúšky: Na strednom stupni 15 minút Na vyššom stupni 20 minút 2003/111/II. szám Maturanti k príprave na ústnu skúšku majú mať k dispozícii písomné materiály, základné zbierky, CD-platne, audiovizuálne kazety, knihy. Štruktúra obsahu skúšky Na ústnej skúške maturant prezentuje v priebehu školského roka vypracovaný písomný projekt v časovom rozsahu 5 minút (na vyššom stupni 10 minút). Potom disponuje dvakrát 5 minútami času, aby podal samostatnú odpoveď na otázky z tematického okruhu historické vedomosti alebo poznatky z národnostnej politiky respektíve z tematického okruhu národopisné vedomosti alebo vedomosti o jazyku slovenskej menšiny. Z každého tematického okruhu treba vypísať 10 maturitných otázok. (maturanti si takto budú mať možnosť vytiahnuť v prípade oboch tematických okruhov z 2 x 10 otázok.) Ku každej otázke treba priradiť dva rôzne pramene rovnakého obsahu. Treba dbať na to, aby otázky boli rovnako náročné, aby na ne bolo možné s pomocou použiteľných pomôcok odpovedať za rovnako dlhý čas. Hodnotenie Úspešný výkon na ústnej skúške možno hodnotiť 50 bodmi. V rámci toho možno dať na projekt 30 bodov a na odpovede z dvoch tematických okruhov po 10 bodov. Hodnotenie výkonu sa koná na základe nasledujúcich kritérií. Prezentácia projektu – celkovo 30 bodov − Obsahová pestrosť, rozmanitosť 5 bodov − Logické, prehľadné triedenie použitých poznatkov 5 bodov − Názornosť vo výklade 5 bodov − Náväznosť projektu na reálne situácie 5 bodov − Samostatná interpretácia predmetu projektu 10 bodov Historické vedomosti alebo vedomosti z menšinovej politiky a národopisné vedomosti alebo vedomosti o jazyku menšiny – celkovo 20 bodov (dvakrát 10 bodov) − Schopnosť výberu a narábanie s pomocným materiálom 2 body − Schopnosť jednoznačného a logického triedenie získaných informácií 2 body − Názornosť prednesu, jazyková formulácia 2 body − Využitie vlastných skúseností, v odpovedi vyslovenie vlastného názoru 4 body 2003/111/II. szám PODROBNÉ POŽIADAVKY MATURITNEJ SKÚŠKY ZO SLOVENSKÉHO JAZYKA A LITERATÚRY OPIS SKÚŠKY I. PODROBNÉ POŽIADAVKY MATURITNEJ SKÚŠKY A) KOMPETENCIE STREDNÝ A VYŠŠÍ STUPEŇ

Source: https://magyarkozlony.hu/hivatalos-lapok/f8d2248bc5da94dfe70324705813759b5545f162/dokumentumok/330aa920c5aa78ed0d49fd10a97f40a01bef25d0/letoltes